OpenLLM-France/wikimedia huggingface dataset:
# Josep Dolcet i Rodríguez

Josep Dolcet i Rodríguez (1961-2020) musicòleg.

## Biografia

Fou un artista que estudià trompeta al Conservatori Superior Municipal de Música de Barcelona, es llicencià en història de l'art a la Universitat de Barcelona mentre desenvolupava la seva activitat musical dins l'àmbit de la sardana com a membre de la Cobla Sabadell. Va completar la seva formació com a musicòleg a l'antic "Instituto Español de Musicología" del CSIC. Estudià amb Josep Maria Llorens, qui considerava el seu mestre i amb el qual va col·laborar en la confecció del darrer volum de l'Opera omnia de Cristóbal de Morales.
Ben aviat es notava la seva passió per la recerca, la recuperació i la normalització del repertori musical català del Barroc i del Classicisme. Com a derivació natural de les seves inquietuds, l'any 1993 va fundar, juntament amb Llorenç Caballero, l'editorial Tritó. Va desenvolupar una activitat. També va desenvolupar diverses col·laboracions de caràcter divulgatiu com participar en la redacció de la Història de la música catalana, valenciana i balear. Va col·laborar amb diverses entitats com el Museu de la Música de Barcelona, el Gran Teatre del Liceu o el Museu d'Història de Barcelona, i també va assessorar molt diverses agrupacions musicals: Acadèmia 1750, Orquestra de Cadaqués, Orquestra Barroca Catalana, Vespres d'Arnadí, Cor Francesc Valls, La Xantria, etc.
Des de l'any 2007 va ser membre de la junta de la Societat Catalana de Musicologia (SCMUS). Es va doctorar amb la tesi El somni del Parnàs: la música a l'Acadèmia dels Desconfiats (1700-1705), en la que s'analitza el fenomen de la música en l'àmbit civil i aristocràtic de les acadèmies literàries. Per acabar fou l'instigador principal de la creació de la Societat Sor de Barcelona, presentada públicament el 2010.

## Bibliografia

* Vista de Josep Dolcet i Rodríguez (1961-2020). (s. f.-b). https://raco.cat/index.php/RevistaMusicologia/article/view/383919/476906
# Rivulus cyanopterus

Rivulus cyanopterus és un peix de la família dels rivúlids i de l'ordre dels ciprinodontiformes.

## Morfologia

Els mascles poden arribar als 2,8 cm de longitud total.

## Distribució geogràfica

Es troba a Sud-amèrica: Brasil.

## Referències

* ↑ «Rivulus cyanopterus». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Patinatge artístic als Jocs Olímpics d'Estiu de 1908 - Figures especials masculines

La competició per figures especials va ser una de les quatre proves del programa de patinatge artístic disputades durant els Jocs Olímpics de Londres de 1908. La prova es va disputar el 29 d'octubre de 1908 al Prince's Skating Club de Knightsbridge i hi van prendre part 3 patinadors de 2 nacions diferents.

## Medallistes

| Or | Plata | Bronze |
| Nikolai Panin-Kolómenkin (RUS) | Arthur Cumming (GBR) | Geoffrey Hall-Say (GBR) |

## Resultats

| Pos. | Patinador | Nació | Posicions | Punts Ordinals | Punts Totals |
| 1 | Nikolai Panin-Kolómenkin | Rússia | 5 cops 1r | 5,0 | 219,0 |
| 2 | Arthur Cumming | Regne Unit | 5 cops 2n | 10,0 | 164,0 |
| 3 | Geoffrey Hall-Say | Regne Unit | 5 cops 3r | 15,0 | 104,0 |

## Jutges

Àrbitre:
* Herbert G. Fowler
Jutges:
* Henning Grenander
* Edvard Hörle
* Gustav Hügel
* Hermann Wendt
* Georg Sanders

## Referències

* Cook, Theodore Andrea. The Fourth Olympiad, Being the Official Report. Londres: British Olympic Association, 1908.
* De Wael, Herman. «Athletics 1908». Herman's Full Olympians, 2001. Arxivat de l'original el 27 de setembre 2006. [Consulta: 15 juliol 2006].
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 16 de febrer 2009. [Consulta: 15 juliol 2006].
# Mulu Mesfin

Mulu Mesfin és una infermera etíop que ha atès centenars de víctimes de violació des de l’inici de la guerra de Tigre, el novembre de 2020.
És infermera des de fa més de 10 anys i actualment (2022) treballa al One Stop Center de Mekele, la capital de la regió del Tigre d'Etiòpia. El centre ofereix serveis mèdics, psicològics i jurídics a les víctimes d'abús i violència sexual.
El 2018 Mesfin va començar a fer campanya per posar fi a la violència contra les nenes i les dones joves al Tigre, un tema que s'ha tornat cada vegada més urgent des que va començar l'actual guerra civil a finals del 2020. Des de llavors ha atès centenars de víctimes de violació, de 10 a 15 cada dia, i verifica que la xifra de dones abusades no decreix, sinó que augmenta. Calcula que pot arribar a ser vint vegades més gran. Igualment, recull i fa d’altaveu del testimoni d’aquestes dones, atacades durant setmanes senceres per grups de soldats, tant eritreus com etíops.
El desembre de 2021 la BBC la va incloure a la llista 100 Women.

## Referències

* ↑ Castellví, Albert. «La fam s’acarnissa amb la població del nord d’Etiòpia després de set mesos de guerra», 11-06-2021. [Consulta: 28 gener 2022].
* 1 2 3 «BBC 100 Women 2021: Who is on the list this year?» (en anglès). BBC News, 07-12-2021.
* ↑ AfricaNews. «Eritreans commit atrocities in Tigray region» (en anglès), 2021-05-28CEST16:35:32+02:00. [Consulta: 28 gener 2022].
* ↑ Schaap, Fritz; Etter, Daniel «Violence in Ethiopia: Using Famine and Rape as a Weapon of War» (en anglès). Der Spiegel, 30-06-2021. ISSN: 2195-1349.
* ↑ «Voices from Tigray. Eritrean Involvement in the War in Tigray» (en anglès). Europe External Programme with Africa, 29-06-2021. [Consulta: 28 gener 2022].
# NGC 1259

NGC 1259 és una galàxia lenticular la galàxia situada a uns 243 milions d'anys llum de distància a la constel·lació Perseu. La galàxia va ser descoberta per astrònom Guillaume Bigourdan el 21 d'octubre de 1884 i és un membre del cúmul de Perseu.

## SN 2008L

Un supernova de tipus Ia designada com SN 2008L va ser descoberta en NGC 1259 el 14 de gener de 2008.

## Referències

* ↑ Afirmat a: SIMBAD.
* ↑ Po-Feng Wu «Cosmicflows-2: the data» (en anglès). Astronomical Journal, 4, 05-09-2013, pàg. 86. DOI: 10.1088/0004-6256/146/4/86.
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* 1 2 Satya Gontcho A Gontcho «The eleventh and twelfth data releases of the Sloan Digital Sky Survey: final data from SDSS-III». The Astrophysical Journal Supplement Series, 1, 27-07-2015, pàg. 12. DOI: 10.1088/0067-0049/219/1/12.
* ↑ «Your NED Search Results». ned.ipac.caltech.edu. [Consulta: 15 juny 2018].
* ↑ «NED Query Results for NGC 1259» (en anglès). ned.ipac.caltech.edu. [Consulta: 15 juny 2018].
* ↑ «Revised NGC Data for NGC 1259». spider.seds.org. [Consulta: 15 juny 2018].
* ↑ «New General Catalog Objects: NGC 1250 - 1299» (en anglès). cseligman.com. [Consulta: 15 juny 2018].
* ↑ Brunzendorf, J.; Meusinger, H. (en anglès) Astronomy and Astrophysics Supplement Series, 139, 1, 01-10-1999, pàg. 141–161. Bibcode: 1999A&AS..139..141B. DOI: 10.1051/aas:1999111. ISSN: 0365-0138 [Consulta: free].
* ↑ «List of supernovae sorted by host name». Bright Supernova - Archives. [Consulta: 15 juny 2018].
* ↑ «2008L - The Open Supernova Catalog» (en anglès). sne.space. Arxivat de l'original el 2018-06-16. [Consulta: 15 juny 2018].
* ↑ «SN 2008L | Transient Name Server» (en anglès). wis-tns.weizmann.ac.il. Arxivat de l'original el 2018-06-16. [Consulta: 15 juny 2018].

## Enllaços externs

* NGC 1259 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# Riffraff

Riffraff és una pel·lícula estatunidenca dirigida per J. Walter Ruben el 1936.

## Argument

Un pescador holandès es casa amb Hattie, una treballadora d'una fàbrica de conserves. Després ell és expulsat del sindicat i l'acomiaden de la feina, i deixa que Hattie robi diners per a ell i la tanquin a la presó. Aconsegueix una feina nova, i promet esperar Hattie.

## Rebuda

Les crítiques contemporànies van ser generalment positives, tant per la pel·lícula i el nou aspecte "natural" de Harlow amb una perruca morena per la funció. Franc S. Nugent de The New York Times va elogiar els moments de "comèdia robusta", però lamentava els moments que es tornava seriosa i una "sorollosa patinada de broma en els pendents de rutina melodramàtica." Variety va fer una ressenya positiva, elogiant el "repartiment excel·lent" i el diàleg que era "vigorós i ben escrit." Film Daily va ser també positiu, definint-la com una "pel·lícula saludable, plena d'acció i comèdia", amb "actuacions bones" de Harlow i Tracy. El Prescott Evening Courier va escriure que "Jean Harlow mai ha mostrar millor versatilitat." El Milwaukee Sentinel va escriure que hi havia "molta comèdia hilarant i acció que treu l'agulló de massa patetisme", i que Tracy fa una "feina excel·lent." John Mosher del The New Yorker va escriure una ressenya negativa, lamentant que la pel·lícula "deixa Harlow en el fons força estona ... Diria de la cinta que no hi ha prou Harlow."

## Repartiment

* Jean Harlow: Hattie
* Spencer Tracy: Dutch
* Una Merkel: Lil
* Joseph Calleia: Nick
* Victor Kilian: 'Flytrap'
* Mickey Rooney: Jimmy
* J. Farrell MacDonald: 'Brains'
* Roger Imhof: 'Pops'
* Juanita Quigley: Rosie
* Vince Barnett: Lew
* Dorothy Appleby: Gertie
* Judith Wood: Mabel
* Arthur Housman: 'Ratsy'
* Wade Boteler: Bert
* Joe Phillips: Al
* Helene Costello: Maizie

## Box Office

Segons la MGM, la pel·lícula va guanyar 717.000$ als EUA i 330.000$ a la resta del món resultant una pèrdua de 63.000$.

## Referències

* ↑ McLean, Adrienne L. Rutgers University Press. Glamour in a Golden Age: Movie Stars of the 1930s, 2011, p. 190–191. ISBN 9780813549040.
* ↑ Nugent, Frank S. «Movie Review – Riffraff», 1936.
* ↑ «Riffraff». Variety [Nova York], 15-01-1936, pàg. 18.
* ↑ «Reviews of the New Films». Film Daily. Wid's Films and Film Folk, Inc. [Nova York], 1935, pàg. 7.
* ↑ «Jean Harlow Dynamic in "Riffraff" At Elks». Prescott Evening Courier [Prescott, Arizona], 1936, pàg. 4.
* ↑ Herzog, Buck «The New Films». Milwaukee Sentinel [Milwaukee], 1936, pàg. 19.
* ↑ Mosher, John (11 de gener de 1936).
* ↑ The Eddie Mannix Ledger, Los Angeles: Margaret Herrick Library, Center for Motion Picture Study.
# Jaume I de La Marca

Jaume de Borbó (1319 - Lió; 1362), noble francès, fill de Lluís I de Borbó i Maria d'Hainaut. el 1351 va ser nomenat comte de Ponthieu i a la mort del seu germà Pere I de Borbó li va succeir com a comte de La Marca.
El 1335 es va casar amb Juana de Chatillon, amb la qual va tenir descendència:
* Isabel (1340 - 1371)
* Pere II de La Marca (1342-1362)
* Joan I de La Marca (1344-1393)
* Jaume, baró d'Argia (1346-1417)
Va ser capturat per tropes angleses durant la batalla de Poitiers, en la qual morí el seu germà, el seu alliberament va ser el lliurament del comtat de Ponthieu, continuant amb la Guerra dels Cent Anys va ser derrotat en la batalla de Brignais, on va morir.

## Referències

* ↑ Thompson, 1909, p. 527.
* ↑ Sumption, 1999, p. 479.
* ↑ Villalon i Kagay, 2017, p. 116.

## Bibliografia

* Sumption, Jonathan. The Hundred Years War:Trial by Fire (en anglès). II. University of Pennsylvania Press, 1999.
* Thompson, J. W. The Wars of Religion in France, 1559-1576 (en anglès). University of Chicago Press, 1909.
* Villalon, A.; Kagay, Do. To Win and Lose a Medieval Battle: Nájera (April 3, 1367), A Pyrrhic Victory for the Black Prince (en anglès). Brill, 2017. ISBN 978-9004343177.
| Precedit per: Pere I de Borbó | Comte de La Marca 1356-1362 | Succeït per: Pere II de La Marca |
# Rivulus corpulentus

Rivulus corpulentus és un peix de la família dels rivúlids i de l'ordre dels ciprinodontiformes.

## Morfologia

Els mascles poden arribar als 4,4 cm de longitud total.

## Distribució geogràfica

Es troba a Sud-amèrica: Colòmbia.

## Referències

* ↑ «Rivulus corpulentus». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Patin

Patin o Pattin (i també Khattim, Khatina o Hatina, i pels assiris Unqi) va ser un estat dels luvites, que va sorgir com a poder independent després de la destrucció de l'imperi Hitita. Va existir com un estat luvita fins al segle ix aC quan va caure en mans dels arameus que hi van fundar una dinastia que tenia per seu Kunalua o Kumulua (noms alternatius Kinalua, Kalneh, o Kinaluwa), de situació desconeguda.
El rei Assurnasirpal II va passar per Karkemish i Bit Adini i va travessar el riu Apre (modern Afrin) entrant al regne de Patin, on governava Lubarna; el seu territori s'estenia entre els rius Apre i Orontes i sembla que seguia fins a la mar, però pel nord i pel sud els seus límits són incerts. Era un territori pla i fèrtil. Els assiris van arribar a Khazaz (moderna Azaz) i el rei Lubarna no va presentar resistència i, refugiat a la seva capital, va accedir a pagar un important tribut. El rei assiri va seguir cap al sud arribant a l'Orontes que va creuar i a la ciutat d'Aribua (de situació desconeguda, propera al riu Sangura), que era la posició més al sud de Lubarna de Patin. La ciutat va ser convertida en una base assíria i s'hi van establir colons. El lloc va servir de magatzem de gra i de palla, cultivat per força a les terres de Lukuthi, les regions d'Hamat i Homs que probablement depenien del rei d'Hamath. En endavant Patin degué ser tributari d'Assíria excepte potser en algun període, com la guerra civil (828 aC a 822 aC). El darrer rei conegut, Tutammu, va ser derrotat pels assiris l'any 738 aC.

## Llista de reis

* Lubarna I vers 876 aC
* Sapulumi o Sapalulme vers 858 aC
* Kalparunda (Halparuntiyas?) vers 856 aC - després de 853 aC (noms alternatius Kalparuda o Karparuda (Karpuranda)
* Lubarna II vers 850/840 - 831 aC
* Surri 831 aC (usurpador)
* Sasi el Kurussheu 831 aC (imposat per Assíria)
* Sense notícies 831 a 738 aC
* Tutammu ?-738 aC

## Referències

* ↑ ha estat associada amb Tell Tayinat a Turquia, però no ha pogut ser confirmat
* 1 2 Bryce, Trevor. The World of The Neo-Hittite Kingdoms: A Political and Military History. Oxford: Oxford University Press, 2012, p. 128-133, 305-306. ISBN 9780199218721.
* ↑ Hawkins, J. D «Assyrians and Hittites». Iraq, 36, 1-2, 1974, pàg. 81-83.

## Enllaços externs

* Near East Kingdoms, Patin
Viccionari
# The Fireman (pel·lícula)

The Fireman és una pel·lícula estatunidenca dirigida per Charlie Chaplin i Edward Brewer (direcció tècnica) i actuació del mateix Chaplin, Edna Purviance, Lloyd Bacon i Eric Campbell. Va ser estrenada el 12 de juny de 1916. Per primera vegada, Charles Chaplin és totalment lliure en l'aspecte artístic.

## Argument

En un quarter, els bombers estan obsessionats per l'alarma d'incendis. Un sol objectiu: estar a punt així que sona. Per desgràcia un d'ells, Charlie Chaplin, no és molt espavilat. Un dia es presenten a l'estació de bombers Edna i el seu pare. Aquest demana al cap de la brigada que deixi que la seva casa es cremi per poder això cobrar l'assegurança. A canvi li donarà la mà de la seva filla. Mentrestant, Charlie s'ha enamorat d'Edna.
Poc després es crema la casa però el pare s'adona que Edna s'ha quedat adormida a la seva habitació per lo que el pare corre a demanar ajuda. Charlie condueix el camió de bombers a tota velocitat i afrontant el perill puja dos pisos per salvar Edna i la salva deixant un final obert a totes les seves esperances.

## Repartiment

* Charles Chaplin: El bomber
* Eric Campbell: Cap de la brigada
* Edna Purviance: La noia
* Lloyd Bacon: El pare de la noia
* Albert Austin: Bomber
* John Rand: Bomber
* James T. Kelley: Bomber
* Frank J Coleman: Bomber
* Henry Bergman: Bomber
* Leo White: El propietari de la casa en flames
* Fred Goodwins (Bomber; lleter. No acreditat)
* Charlotte Mineau (Mare, no acreditada)

## Producció

La pel·lícula mostra algunes escenes als carrers dels voltants de Los Angeles, es va filmar en part en una estació de bombers autèntica i va usar dues cases que havien de ser derruïdes per a l'escena de l'incendi. Tot i que a nivell de producció té és molt superior, aquesta pel·lícula no és molt més sofisticada que les seves primeres amb la Keystone, amb uns bombers que són reminiscents dels Keystone Cops.

## Referències

* ↑ Neibaur, James L. Early Charlie Chaplin: The Artist as Apprentice at Keystone Studios (en anglès). Scarecrow Press, 2012, p. 226. ISBN 978-0-8108-8242-3.
* ↑ «The Fireman». The New York Times.
* 1 2 «Charlie Chaplin : The Fireman» (en anglès). The Chaplin Office. [Consulta: 7 febrer 2021].
# Muntanyes Tordrillo

Les muntanyes Tordrillo (en anglès Tordrillo Mountains) són una petita serralada de l'estat d'Alaska, als Estats Units. Es troben a uns 120 quilòmetres al nord-oest d'Anchorage. La serralada s'estén aproximadament 97 quilòmetres de nord a sud i 56 quilòmetres d'est a oest. El punt més alt és el Mont Torbert (3.479 m).
Limita al sud amb les muntanyes Chigmit, el límit septentrional de la serralada Aleutiana. Sovint se l'ha considerat com a part d'ella, tot i que no és cert. A l'oest i el nord hi ha l'extrem sud de la Serralada d'Alaska, mentre que a l'est hi ha els turons i les terres baixes del centre-sud d'Alaska. El vessant nord de la serralada desaigua al riu Skwentna, mentre que el sud ho fa al llac Chakachamna i riu Chakachatna.
És una serralada principalment volcànica, com la gran major part de la veïna serralada Aleutiana, tot i que alguns dels seus cims no ho són, com per exemple el Mont Torbert. El mont Spurr, el cim més al sud de cert nivell, va tenir la seva erupció més recent el juny de 1992. Les glaceres hi predominen, sent les més importants Capps Glacier, Triumbirate Glacier, Hayes Glacier i Trimble Glacier.

## Principals cims

* Mont Torbert (3.479 m)
* Mont Gerdine (3.431 m)
* Mont Spurr (3.374 m)
* Volcà Hayes (2.788 m)
* Crater Peak (2.309 m) (cim secundari del Mont Spurr)

## Referències

* ↑ El volcà Hayes és un volcà totalment cobert pel gel que fou descobert el 1975 i que es troba al nord-est del Mont Gerdine. No s'ha de confondre amb el Mont Hayes, un cim no volcànic, de la Serralada d'Alaska.

## Enllaços externs

* U.S. U.S. Geological Survey Geographic Names Information System: Tordrillo Mountains (anglès)
* Alaska Volcano Observatory Arxivat 2007-02-02 a Wayback Machine. (anglès)
# Línia de retard

«Línia de retard» té aquests significats:
* Electrònica:
** Línia de retard de so dispositiu que s'usa per corregir l'efecte d'eco en el cas de grans instal·lacions.
** Memòria de línia de retard, dispositiu capaç d'emmagatzemar dades aprofitant el temps que necessita un senyal per a propagar-se per un medi físic.
* Neurobiologia: 'Línia de retard', procés neuronal en què la transmissió de l'estímul neuronal es posa en espera.
* Òptica: línia de retard (òptica) s'utilitza quan és necessari per compensar les diferències en camí òptic.
* Processament de senyals digitals:
** Línia de retard digital, element discret en filtre digital teoria, que permet un senyal que es retardi per un nombre de mostres.
** Línia de retard analògica, dispositiu que passa un senyal de d'entrada i de sortida un període prèviament definits.
* Simulació: línia de retard bidireccional, de tant en tant s'utilitza el mètode TLM pels models de línia de transmissió.
# NGC 61

NGC 61 és un parell de galàxies en interacció localitzades a la constel·lació dels Peixos. Les dues galàxies que interaccionen són NGC 61A i NGC 61B. Ambdues van ser descobertes el 10 de setembre de 1785 per William Herschel.

## Vegeu també

* Llista d'objectes NGC

## Referències

* 1 2 Afirmat a: Coordinates for objects requiring NED measured positions. Autor: Harold G. Corwin, Jr.. Pàgina: 1. Data de publicació: 1997.

## Enllaços externs

* «NGC 0061». NASA/IPAC Extragalactic Database. National Aeronautics and Space Administration / Infrared Processing and Analysis Center, 2008. [Consulta: 29 gener 2010].
# Resolució 1947 del Consell de Seguretat de les Nacions Unides

La Resolució 1947 del Consell de Seguretat de les Nacions Unides fou adoptada per unanimitat el 29 d'octubre de 2010. Després de recordar la Resolució 1645 (2005), el Consell va reafirmar el paper de la Comissió de Consolidació de la Pau de les Nacions Unides dins de l'organització.
El Consell de Seguretat va començar reafirmant la importància de la consolidació de la pau per part de les Nacions Unides i la necessitat d'un suport continuat en aquest àmbit. Reconeixia el paper de la Comissió de Consolidació de la Pau per atendre les necessitats dels països emergents dels conflictes cap a la pau.
La resolució va donar la benvinguda a una revisió de la consolidació de la pau de les Nacions Unides i es va demanar a tots els actors de les Nacions Unides que adoptessin les recomanacions contingudes en l'informe per millorar l'eficàcia de la Comissió de Consolidació de la Pau. El supoort i els recursos adequats per als esforços de construcció de pau van ser reconeguts pel Consell per fer front als reptes. S'ha indicat al Consell de Consciència de la Pau que informés sobre els progressos aconseguits en el compliment de les recomanacions contingudes en la revisió en els seus informes anuals al Consell de Seguretat.
Finalment, es va demanar una revisió més completa per cinc anys després de l'aprovació de la resolució actual.

## Referències

* ↑ «Security Council passes text affirming importance of Peacebuilding Commission in addressing needs of states emerging from conflict». United Nations, 29-10-2010.
* 1 2 Xinhua News Agency «UN Security Council reaffirms role of UN Peacebuilding Commission». People's Daily, 30-10-2010.
* ↑ «SA welcomes review of UN Peacebuilding Architecture». BuaNews, 31-10-2010 [Consulta: 14 febrer 2018]. Arxivat 13 de febrer 2018 a Wayback Machine. «Còpia arxivada». Arxivat de l'original el 2018-02-13. [Consulta: 28 febrer 2023].

## Vegeu també

* Llista de resolucions del Consell de Seguretat de les Nacions Unides 1901 a la 2000 (2009 - 2011)

## Enllaços externs

* PDF Text de la Resolució a UN.org
# Jaume Illa

Jaume Illa és el nom dels següents personatges:
* Jaume Illa i Buch (Caldes d'Estrac, 1763 - Montevideo, Uruguai, 1841), comerciant uruguaianocatalà
* Jaume Illa i Cerdà (?, ? — Barcelona, 2 de maig de 1916), tenor català